YCbCr on väriavaruus/malli, jossa värit luodaan yhdistämällä yksi luma-osa ja kaksi krominanssi-osaa. Luma on kuvan kirkkausinformaatio (luminanssi) gammakorjattuna ja Cb-komponentti kuvaa kelta-sinistä ja Cr-komponentti vihreä-punaista vaihtelua. YCbCr sekoitetaan usein YUV-väriavaruuteen/malliin vaikka ne eivät ole sama asia, mutta kuitenkin muistuttavat toisiaan hyvin paljon.
Cb- ja Cr-komponentteja voi pakata häviöllisesti hyvin paljon, sillä ihmissilmä ei huomaa näiden muutosta niin helposti kuin kirkkauden muutosta.
YCbCr:tä käytetään mm. JPEG-kuvanpakkauksessa.